CELEX: 22019D0743
Language: et
Date: 2017-07-07 00:00:00
Title: EMP Ühiskomitee otsus nr 136/2017, 7. juuli 2017, millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/743]

16.5.2019   
               
               
                  ET
               
               
                  Euroopa Liidu Teataja
               
               
                  L 128/31
               
            
         EMP ÜHISKOMITEE OTSUS
         nr 136/2017,
         7. juuli 2017,
         millega muudetakse EMP lepingu II lisa „Tehnilised normid, standardid, katsetamine ja sertifitseerimine“ [2019/743]
         EMP ÜHISKOMITEE,
         võttes arvesse Euroopa Majanduspiirkonna lepingut (edaspidi „EMP leping“), eriti selle artiklit 98,
         ning arvestades järgmist:
         
                     (1)
                  
                  
                     EMP lepingusse tuleb inkorporeerida komisjoni 21. märtsi 2017. aasta rakendusotsus (EL) 2017/500 vabatahtliku kava „Bonsucro EU“tunnustamise kohta Euroopa Parlamendi ja nõukogu direktiivides 98/70/EÜ ja 2009/28/EÜ sätestatud säästlikkuse kriteeriumidele vastavuse tõendamiseks (1).
                  
               
                     (2)
                  
                  
                     Komisjoni rakendusotsus 2011/439/EL, (2) mis on EMP lepingusse inkorporeeritud, aegus 9. augustil 2016 ning sellest tulenevalt tuleks sellele osutav viide EMP lepingust välja jätta.
                  
               
                     (3)
                  
                  
                     Seetõttu tuleks EMP lepingu II lisa vastavalt muuta,
                  
               ON VASTU VÕTNUD KÄESOLEVA OTSUSE:
         
            Artikkel 1
            EMP lepingu II lisa XVII peatüki punkti 6ae (komisjoni rakendusotsus 2011/439/EL) tekst asendatakse järgmisega:
            
               „32017 D 0500: komisjoni 21. märtsi 2017. aasta rakendusotsus (EL) 2017/500 vabatahtliku kava „Bonsucro EU “tunnustamise kohta Euroopa Parlamendi ja nõukogu direktiivides 98/70/EÜ ja 2009/28/EÜ sätestatud säästlikkuse kriteeriumidele vastavuse tõendamiseks (ELT L 76, 22.3.2017, lk 40).“
            
         
         
            Artikkel 2
            Rakendusotsuse (EL) 2017/500 islandi- ja norrakeelne tekst, mis avaldatakse Euroopa Liidu Teataja EMP kaasandes, on autentsed.
         
         
            Artikkel 3
            Käesolev otsus jõustub 8. juulil 2017, tingimusel et kõik EMP lepingu artikli 103 lõike 1 kohased teated on edastatud (*1).
         
         
            Artikkel 4
            Käesolev otsus avaldatakse Euroopa Liidu Teataja EMP osas ja EMP kaasandes.
         
         
            Brüssel, 7. juuli 2017
            
               
                  EMP ühiskomitee nimel
               
               
                  eesistuja
               
               Sabine MONAUNI
            
         
         
            (1)  ELT L 76, 22.3.2017, lk 40.
         
            (2)  ELT L 190, 21.7.2011, lk 81.
         
            (*1)  Põhiseadusest tulenevaid nõudeid ei ole nimetatud.